Ńdɔ mǐ ngádzó ai ma nâ: Ǹkɔ́bɔ̄ wōē ó nə m̀bəŋ. 15Ńdɔ̄ mə ngáman tɔ́b bə̄dzóē yā mə̄ndá mə́ bod máán, mim̀fəfə́g mí bǒd yā mí ngázu yǎ myāyén mam, ńdɔ̄ mə ngátə́lē myá nə́ mí bɔ bədzóe báán: bədzóē yā bakúda, bədzóē yā miǹtɛd, bədzóē yā mə́wóm mə́tán, ai bədzóē yā mə́wóm, ai bəsaŋ bə́kálara ású mə̄ndá mə́ bod máán. 16Ńdɔ̄ mə ngábénde bətsíg míńtól báán éyɔŋ tē nâ: “Myǎyi vógolǒ mə̄dzó mə́ bə̄bə́nyɔ̄ŋ báán, mǐ tsígi ǹtól sósōó á zāŋ mod bân mǎnyāŋ, ngə́ kig ńdzín yā ó tɔ̄á ai nyé á ngɔ́dɔ́. 17Tə myǎbɔ ebom kamá á ńtsīgán ńtól, təge bəbə̌ bod á mə̄sú, mǐ vógolo tɔ mod ǹtɔ́g, tɔ mod ǹnén dzam də́dā. Tə myǎmbāda mod, amú etsígi ǹtól yáwōge ai Zambá. Ngə́ ádzō dá lə́ kád mínā, mǐ lómó dɔ̄ ábə ma nə́ mǎmēn mə́ soŋ dɔ́”. 18Eyɔ̌ŋ tē hḿ mə́ ngábéndē mínā é mam mə́sə̄ yā myǎyəan bɔ.